હવે રોજ ફૂલ લેવા રહેમાનચાચાને બદલે આફતાબ આવવા લાગ્યો. રોજ સવારે એ ઝારા ની રાહ જોતો તળાવ ની પાળીએ બેઠો હોઈ. કોઈ દિવસ ઝારાને આવતા થોડું પણ મોડું થઈ જાય તો બેબાકળો બની જાય. જેવી ઝારા આવે કે તરત જ તેની સાથે આવેલા માણસ ને શિકારામાંથી ફૂલ ઉતારવાનું કામ સોંપીને એ ઝારા સાથે વાતો કરવા માંડે. ઘણી વખત બેય માર્કેટથી થોડા દૂર જઈને તળાવ ની પાળે એકલા બેસે. ક્યારેક મજાક મસ્તી , ક્યારેક કાશ્મીરના ધુમ્મસવાળા વાતાવરણ માં તળાવની આજુબાજુ થોડું વોક.